wannaphong/clean_thaiwikipedia huggingface dataset:
# ชาวมลายูเคป
ชาวมลายูเคป (ในอักษรอาหรับ) บ้างเรียก ชาวมุสลิมเคป หรือเรียก มลายู เฉย ๆ เป็นชื่อเรียกกลุ่มชาติพันธุ์หรือชุมชนที่นับถือศาสนาอิสลามในประเทศแอฟริกาใต้ ชาวมลายูเคปมีบรรพบุรุษเป็นผู้อพยพจากเอเชียใต้ อุษาคเนย์ มาดากัสการ์ และชนพื้นเมืองแอฟริกาที่อาศัยในเคป ช่วงอาณานิคมของดัตช์และบริเตน

บรรพชนของชาวมลายูเคปกลุ่มแรกที่อพยพเข้ามาสู่เคป เป็นทาสชาวชวามาจากหมู่เกาะอินเดียตะวันออกของดัตช์ (ปัจจุบันคือประเทศอินโดนีเซีย) และสมรสข้ามชาติพันธุ์กับทาสมาดากัสการ์ อินเดีย เอเชียตะวันออกเฉียงใต้ และแอฟริกาอื่น ๆ ต่อมามีผู้โดยสารเชื้อสายชายชาวอินเดียมุสลิมตั้งถิ่นฐานในเคปและสมรสกับหญิงมลายูเคป ลูกหลานของพวกเขาก็ถูกนับว่าเป็นชาวมลายูเคปด้วย โดยชื่อ "มลายู" นี้ เป็นการเรียกชาวมุสลิมแบบรวม ๆ โดยมิได้จำแนกชาติพันธุ์หรือแหล่งกำเนิด ทั้งนี้พวกเขาใช้ภาษามลายูเป็นภาษากลางสำหรับการเผยแผ่ศาสนา อาจเป็นสาเหตุที่ทำให้ชุมชนนี้ถูกเรียกว่า "มลายู" อย่างไรก็ตามพวกเขามองว่าอัตลักษณ์ความเป็นมุสลิมนั้นโดดเด่นกว่าความเป็นมลายู จึงเรียกตนเองอีกอย่างว่า "ชาวมุสลิมเคป"

ชาวมลายูเคปส่วนใหญ่อาศัยอยู่ในเมืองเคปทาวน์ อาหารของชาวมลายูเคปส่งอิทธิพลอย่างสูงต่ออาหารแอฟริกาใต้ และมีบทบาทสำคัญต่อการเผยแผ่ศาสนาอิสลามในแอฟริกาใต้ พวกเขาได้พัฒนาภาษาอาฟรีกานส์เป็นภาษาเขียนโดยใช้อักษรอาหรับ และสร้างมัสยิดแห่งแรกในดินแดนแอฟริกาใต้ แต่ปัจจุบันชาวมลายูเคปส่วนใหญ่พูดภาษาอาฟรีกานส์และภาษาอังกฤษด้วย แต่ไม่มีใครพูดภาษามลายูอีกแล้ว ยังหลงเหลือเพียงคำหรือวลีมลายูสั้น ๆ ที่ใช้อยู่บ้างในชีวิตประจำวัน

 เอกลักษณ์ทางวัฒนธรรม 
เอกลักษณ์ของชาวมลายูเคปมีความสำคัญในทางประวัติศาสตร์และชุมชน ชาวมลายูเคปมีเอกลักษณ์ในความเป็นมุสลิมโดดเด่นกว่าบรรพบุรุษ "ชาวมลายู" ของพวกเขา ในบางบริบท ชาวมลายูเคปก็ถูกเรียกว่า "มาเลย์" และ มุสลิมเคป โดยประชากรทั้งในและนอกชุมชน บรรพบุรุษของชาวมลายูเคปมีที่มาจากเอเชียใต้ เอเชียตะวันออกเฉียงใต้ มาดากัสการ์ และแอฟริกาซึ่งเป็นชาติพันธุ์ท้องถิ่น เวลาต่อมา ชายมุสลิมชาวอินเดีย ("Passenger Indian") ได้อพยพมาที่เดอะเคปและสมรสกับชาวมลายูเคป ซึ่งบุตรของพวกเขาจะถูกนับว่าเป็นชาวมลายูเคป
# พิมพ์เขียว
พิมพ์เขียว  คือการสร้างแบบจำลองของภาพวาดทางเทคนิคหรือทางวิศวกรรมบนฟิล์มไวแสงโดยใช้กระบวนการคอนแทคปรินท์ เสนอโดยเซอร์ จอห์น เฮอร์เชลในปี 1842 กระบวนการนี้ช่วยให้ผลิตสำเนาได้ไม่จำกัดจำนวนอย่างรวดเร็วและแม่นยำ มีการใช้กันอย่างแพร่หลายในการสร้างแบบจำลองที่ใช้ในการก่อสร้างและอุตสาหกรรมเป็นเวลานานกว่าศตวรรษแล้ว พิมพ์เขียวมีลักษณะเป็นเส้นสีขาวบนพื้นหลังสีน้ำเงินซึ่งเป็นเนกาทีฟของภาพต้นฉบับ กระบวนการนี้ไม่สามารถจำลองสีหรือเฉดสีเทาได้ 

ปัจจุบันกระบวนการนี้ล้าสมัยแล้ว พิมพ์เขียวส่วนใหญ่ถูกแทนที่ครั้งแรกด้วยกระบวนการพิมพ์สีขาวโดยใช้ diazo และต่อมาโดยเครื่องถ่ายเอกสารขนาดใหญ่

คำว่าพิมพ์เขียวยังคงใช้ในการอ้างถึงแผนผังชั้นใด ๆ (และบางครั้งแผนผังใด ๆ) วิศวกรสถาปนิกและนักเขียนแบบในทางปฏิบัติมักเรียกมันว่า "ภาพวาด" หรือ "ภาพพิมพ์"
# ผื่นอีริทีมา ท็อกซิกัม
ผื่นอีริทีมา ท็อกซิกัม  เป็นผื่นผิวหนังในทารกแรกเกิดที่พบได้บ่อยและไม่เป็นอันตรายถึงชีวิต พบในทารกแรกเกิดอายุไม่เกิน 1 สัปดาห์ได้ถึง 4-70% และมักหายได้เองใน 1-2 สัปดาห์ ส่วนใหญ่เริ่มแสดงอาการในเวลาไม่นานหลังเกิด แต่อาจเริ่มแสดงอาการในภายหลังได้หากเป็นทารกเกิดก่อนกำหนด ผื่นมีลักษณะได้หลากหลาย แต่โดยทั่วไปจะมีปื้นแดงและมีตุ่มหนองอยู่ด้านบน อาจพบกินบริเวณกว้างทั่วตัวหรือเป็นบริเวณแคบๆ ก็ได้ สามารถพบได้แทบทุกส่วนของร่างกาย รอยโรคแต่ละรอยอาจปรากฎขึ้นและหายไปในเวลาไม่กี่ชั่วโมง ทารกที่มีภาวะนี้จะไม่มีอาการอื่น ผื่นเหล่านี้ไม่ทิ้งรอยแผลเป็นใดๆ ในระยะยาว

ผื่นอีริทีมา ท็อกซิกัม เป็นภาวะที่ไม่มีอันตรายต่อทารก และไม่จำเป็นต้องได้รับการรักษา
อ้างอิง

แหล่งข้อมูลอื่น
# โรคสมองจากการบาดเจ็บเรื้อรัง
โรคสมองจากการบาดเจ็บเรื้อรัง เป็นโรคระบบประสาทเสื่อมชนิดหนึ่ง สัมพันธ์กับการได้รับการกระทบกระแทกที่ศีรษะซ้ำๆ อาการของโรคสมองที่พบได้ในผู้ป่วยโรคนี้ ได้แก่ ปัญหาด้านพฤติกรรม ปัญหาด้านอารมณ์ และปัญหาด้านสติปัญญา เป็นต้น อาการเหล่านี้อาจเป็นรุนแรงขึ้นเรื่อยๆ จนเกิดเป็นภาวะสมองเสื่อม ยังไม่มีข้อสรุปว่าภาวะนี้สัมพันธ์กับการฆ่าตัวตายหรือไม่

ผู้ป่วยส่วนใหญ่เป็นนักกีฬาที่เล่นกีฬาที่เป็นการต่อสู้ที่มีการกระทบกระแทกรุนแรง เช่น มวยสากล, มวยเตะ (คิกบ็อกซิ่ง), ศิลปะการต่อสู้แบบผสม, มวยไทย เป็นต้น จึงมีชื่อเดิมว่าโรคสมองเสื่อมในนักมวย (dementia pugillistica) นอกจากนี้ยังพบได้ในกีฬาที่มีการปะทะ เช่น อเมริกันฟุตบอล, ออสเตรเลี่ยน รูลส์ ฟุตบอล, มวยปล้ำ, ฮอกกี้น้ำแข็ง, รักบี้, ฟุตบอลสมาคม และกีฬากึ่งปะทะ เช่น เบสบอล อีกด้วย ปัจจัยเสี่ยงอื่นๆ ได้แก่ เป็นทหาร, มีประวัติความรุนแรงในครอบครัว, และการกระแทกซ้ำๆ ที่ศีรษะ จำนวนครั้งของการกระทบกระแทกที่จะทำให้เกิดภาวะนี้ยังไม่เป็นที่ทราบแน่ชัด การวินิจฉัยยืนยันยังคงอาศัยการชันสูตรศพ โรคนี้จัดอยู่ในกลุ่มโรคความผิดปกติของโปรตีนเทา

ยังไม่มีการรักษาจำเพาะสำหรับโรคนี้ ในกลุ่มผู้ที่มีประวัติบาดเจ็บที่ศีรษะบ่อยครั้งจะพบเป็นโรคนี้ประมาณ 30% ส่วนความชุกในประชากรทั่วไปยังไม่เป็นที่ทราบแน่ชัด เริ่มมีการศึกษาถึงการบาดเจ็บต่อสมองในผู้ที่ได้รับบาดเจ็บที่ศีรษะบ่อยครั้งตั้งแต่ช่วงคริสตทศวรรษ 1920 ซึ่งโรคนี้ยังเป็นที่รู้จักในชื่อ dementia pugillistica หรือ กลุ่มอาการเมาหมัด มีการเสนอให้กีฬาบางชนิดปรับปรุงกติกาการแข่งขันเพื่อป้องกันภาวะนี้
อ้างอิง

แหล่งข้อมูลอื่น
# พฤษภาคม พ.ศ. 2564
พฤษภาคม พุทธศักราช 2564 เป็นเดือนที่ 5 ของปี พ.ศ. 2564 วันแรกของเดือนเป็นวันเสาร์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# ฟีรา
ฟีรา (, ออกเสียง ; Firá) เป็นเมืองหลวงปัจจุบันของเกาะซันโดรีนีในทะเลอีเจียนของประเทศกรีซ และเป็นนิคมดั้งเดิมบนซันโดรีนีhttp://www.visitgreece.gr Greek National Tourism Organisation "Firá" มาจากการออกเสียงอีกแบบหนึ่งของ "Thíra" ชื่อโบราณของเกาะซันโดรีนี บ้านเรือนและสิ่งก่อสร้างของฟีราเป็นสีขาว และสร้างกันอยู่บนขอบของแอ่ง (caldera) ที่ความสูง  บนขอบทางตะวันตกของซีรา พิพิธภัณฑ์สำคัญสองแห่งของเกาะคือ พิพิธภัณฑ์โบราณคดีซีรา และ พิพิธภัณฑ์ซีรายุคก่อนประวัติศาสตร์ ซึ่งอยู่ไม่ไกลจาก อาสนวิหารออร์ทอดอกซ์ และ ไตรระฆังแห่งฟีรา
# อีอา
อีอา หรือ เอีย (กรีก: Οία, ออกเสียง ; Oia หรือ Ia) เป็นหมู่บ้านขนาดเล็กและชุมชนในแคว้นเซาธ์อีเจียน ส่วนหนึ่งของเทศบาลซันโดรีนี ประชากรของอีอาอยู่ที่ 1,545 คน ตามสำมะโนปี 2011 และมีพื้นที่ 19.449 กม2

ชื่อเดิมของอีอาคือ อาปะโนเมรียา (Απάνω Μεριά หรือ Επάνω Μεριά ทับศัพท์ว่า Apäno Meria, แปลว่า "ตอนบน") หรือที่ซึ่งชาวท้งอถิ่นยังคงเรียกในปัจจุบันว่า ปาโนเมรีอา (Πάνω Μεριά; Pano Meria) เดมะนิมของชาวอีอายังคงเรียกว่าชาวอาปะโนเมไรต์ (Apanomerites; Απανωμερίτες)
# รายชื่อตอนในชาวเดอร์
ภาพรวม

 ฤดูกาลที่ 1 
ลำดับตอนที่ชื่อตอนเนื้อเรื่องโดยวันที่ออกอากาศ

 ฤดูกาลที่ 2 
ลำดับตอนที่ชื่อตอนเนื้อเรื่องโดยวันที่ออกอากาศ

 ฤดูกาลที่ 3 
ลำดับตอนที่ชื่อตอนเนื้อเรื่องโดยวันที่ออกอากาศ
# เพย์วอลล์
เพย์วอลล์  เป็นวิธีการจำกัดการเข้าถึงเนื้อหาเพื่อให้ผู้อ่านสมัครจ่ายเงินเป็นสมาชิก
เริ่มตั้งแต่กลาง หนังสือพิมพ์ตะวันตกเริ่มใช้เพย์วอลล์กับเว็บไซต์ของตนเพื่อเพิ่มรายได้หลังจากผู้รับหนังสือพิมพ์จริงๆ และรายได้โฆษณาได้ตกลงเป็นเวลาหลายปี 
ในมหาวิทยาลัย งานวิจัยและงานวิชาการมักจะต้องเข้าถึงผ่านเพย์วอลล์ โดยอาจเข้าถึงได้ผ่านห้องสมุดมหาวิทยาลัยที่เป็นสมาชิก
# โบสถ์ระฆังสามใบแห่งฟีรา
ระฆังสามใบแห่งฟีรา (,) หรือชื่อทางการ โบสถ์การหลับใหลของแม่พระ  (ตามธรรมเนียมกรีก) หรือ โบสถ์แม่พระยกขึ้นสวรรค์ทั้งกายและวิญญาณ (ตามธรรมเนียมโรมัน) เป็นโบสถ์กรีกคาทอลิกในเมืองฟีราของเกาะซันโดรีนี โบสถ์เป็นที่รู้จักจากหอที่มีระฆังสามใบ, โดมสีฟ้า และทิวทัศน์ซึ่งหันหน้าเข้าสู่ทะเลอันสวยงาม บนยอดหน้าผาทางตะวันตกของซันโดรีนี โบสถ์นี้เป็นที่รู้จักทั่วในหมู่นักท่องเที่ยวและบางทีได้รับขนานนามว่าเป็นมุมที่ถูกถ่ายภาพมากที่สุดของซันโดรีนี

อาคารถูกทำลายอย่างรุนแรงจากเหตุแผ่นดินไหวเมื่อปี 1956Informational Panel in Fira, Greece, titled "The Catholic Church of Koimisi Tis Theotokou". August 2018. วันฉลองโบสถ์คือวันที่ 15 สิงหาคม
# อาสนวิหารออร์ทอดอกซ์อีปาปันตี (ฟีรา)
อาสนวิหารอีปาปันตี หรือ อาสนวิหารฉลองพระกุมารเข้าพระวิหาร (กรีก: Μητροπολιτικός Ναός Υπαπαντής του Χριστού) หรือ อาสนวิหารออร์ทอดอกซ์มหานคร  เป็นอาสนวิหารระดับมหานคร (Metropolitan Cathedral) ของนิกายอีสเทิร์นออร์ทอดอกซ์ ในเมืองฟีรา บนเกาะซันโดรีนี ประเทศกรีซ และเป็นอาสนวิหารแห่งมุขนายกมหานครแห่งซีรา

อาสนวิหารตั้งอยู่ในกลางของฟีรา สร้างขึ้นในปี 1827 และได้รับความเสียหายจากแผ่นดินไหวเมื่อปี 1956 ก่อนจะสร้างขึ้นใหม่ในภายหลัง ในปัจจุบัน อาสนวิหารนี้เป็นจุดสำคัญและสถานที่ท่องเที่ยวที่มีชื่อเสียงของซันโดรีนี

พื้นที่ภายในของโบสถ์มีขนาดไม่ใหญ่ ภายในตกแต่งด้วยภาพเขียนเฟรสโกผลงานของ Cristoforos Asimis
# อาสนวิหารนักบุญยอห์นบัปติสต์ (ซันโดรีนี)
อาสนวิหารนักบุญยอห์นบัปติสต์ (Cathedral of St. John the Baptist in Santorini,) เป็นโบสถ์คริสต์โรมันคาทอลิกในฟีรา ซันโดรีนี ประเทศกรีซ และเป็นอาสนวิหารประจำมุขมณฑลซันโดรีนี (Dioecesis Sanctoriensis หรือ Επισκοπή Θήρας) ซึ่งก่อตั้งขึ้นในปี ค.ศ. 1204
# เจฏฏินาฑ
เจฏฏินาฑ (เทวนาครี: चेट्टीनाड; Chettinad) หรือ ฌฒฒินาฒุ (Chettinadu) เป็นภูมิภาคที่กินพื้นที่ส่วนใหญ่ของอำเภอศิวะคงคาและบางส่วนของอำเภอปูดูโกฏไฏในโจละนาฑูของรัฐทมิฬนาฑู ประเทศอินเดีย เป็นพื้นที่ที่ในอดีตอยู่ภายใต้การปกครองของรามนาฑแห่งปันฑยนาฑู 

ศัพทมูล
ชื่อเจฏฏินาฑ แปลว่า "ดินแดน (นาฑู) ของชาว เจฏฏิยาร์"

วัฒนธรรม
เจฏฏินาฑเป็นที่รู้จักจากวัฒนธรรมศิลปะ สถาปัตยกรรม และอาหาร

อาหารเจฏฏินาฑ

อาหารเจฏฏินาฑเป็นที่รู้จักในฐานะอาหารภูมิภาคหนึ่งของอาหารอินเดียใต้ มีลักษณะเด่นคือการใช่เครื่องแกงที่เผ็ดร้อน อาหารขึ้นชื่อเช่นแกงไก่เจฏฏินาฑ (Chettinad Chicken)

สถาปัตยกรรม
บ้านเรือนของเจฏฏินาฑนิยมก่อสร้างโดยใช้หิน karai สีอ่อน
# พระอุไทย
สมเด็จพระปทุมสุริยวงษ์ราชามหาอุปโยราช หรือ สมเด็จพระอุไทย (ឧទ័យរាជាទី១; 2120-5 มกราคม 2185) เจ้าชายแห่งกัมพูชาซึ่งเป็น ผู้สำเร็จราชการแทนพระองค์ ระหว่างปี พ.ศ. 2171 ถึง พ.ศ. 2185

พระอุไทยเป็นพระราชโอรสองค์เล็กของ พระบรมราชาที่ 7 หรือ พระศรีสุพรรณมาธิราช พระองค์ได้รับการสถาปนาเป็น พระมหาอุปราช (รัชทายาทหรืออุปราช) ในปี พ.ศ. 2161 พระองค์ได้รับการแต่งตั้งเป็น ผู้สำเร็จราชการแผ่นดินแทนพระองค์ หลังการเสด็จสวรรคตของ พระไชยเชษฐาที่ 2 ในพระอิสริยยศที่ พระมหาอุปโยราช (ឧភយោរាជ)

พระอุไทยอภิเษกกับอดีตพระคู่หมั้นของพระธรรมราชาธิราชรามาธิบดีที่ 2ซึ่งพระศรีธรรมราชาที่ 2 พยายามก่อกบฏต่อสู้กับพระองค์แต่พ่ายแพ้และถูกสำเร็จโทษพร้อมกับอดีตพระคู่หมั้น ในปี พ.ศ. 2174 พระองค์ทองราชา (พญาหนู)พระอนุชาของพระธรรมราชาธิราชรามาธิบดีที่ 2 จึงขึ้นสืบราชบัลลังก์เป็นกษัตริย์องค์ต่อมา พระองค์ทองราชาเสด็จสวรรคตอย่างมีเงื่อนงำในเดือนมิถุนายน ปี พ.ศ. 2183สมเด็จพระรามาธิบดี (เจ้าพระยาจันท์)พระราชโอรสของ พระไชยเชษฐาที่ 2 ที่ประสูติแต่พระสนมมีสิทธิที่จะได้ขึ้นเป็นกษัตริย์องค์ต่อไป แต่พระอุไทยก็ได้บีบให้เจ้าพระยาจันท์มอบราชบัลลังก์ให้กับพระโอรสของพระองค์คือ พระปทุมราชา

กับความช่วยเหลือของทหารรับจ้างชาว จาม และ มาเลย์ เจ้าพระยาจันท์ปลงพระชนม์พระอุไทยเมื่อวันที่ 5 มกราคม พ.ศ. 2185the historical background - Shodhganga, page. 30 ในเวลาเดียวกัน พระปทุมราชา เสด็จออกไปล่าสัตว์เจ้าพระยาจันท์ตามไปกุมพระองค์พระปทุมราชาและนำมาสำเร็จโทษที่ อุดงมีชัย และเจ้าพระยาจันท์ได้ขึ้นเสด็จขึ้นสืบราชบัลลังก์ต่อมาพระนามว่า สมเด็จพระรามาธิบดี
# นิโก
นิโก  หรือชื่อเมื่อเกิด นางาโอะ โทโมะอากิ (Nagao Tomoaki; 長尾 智明) (เกิด 23 ธันวาคม 1970) เป็นนักออกแบบแฟชั่น, ดีเจ และ ผู้ผลิตดนตรีชาวญี่ปุ่น เป็นที่รู้จักดีที่สุดในฐานะผู้ผลิตไลน์เครื่องแต่งกายสตรีทแวร์แบรนด์ อะเบธิงเอป (A Bathing Ape หรือ เบป; Bape)

 อาชีพทางแฟชั่น 
thumb|รองเท้าผ้าใบแบรนด์ Bapesta
นิโกเริ่มต้นสายวานในวงการแฟชั่นจากการจำหน่ายเสื้อผ้าและฮูดดีในร้านเล็ก ๆ ภายใต้แบรนด์ Bape โดยมีลักษณะคือการพรินท์ลายพราง (camouflage) ที่ซึ่งเป็นที่นิยมมากในหมู่วัยรุ่น ในปี 2002 นิโกได้ปล่อยรองเท้าผ้าใบภายใต้แบรนด์เบปสตา (Bapesta) ที่ซึ่งผู้สื่อข่าวบีบีซี จอนาธาน รอสระบุว่าได้กลายมาเป็น "รองเท้าตัวอย่างของวงการสะสมรองเท้าผ้าใบ"  ด้วยลักษณะที่คล้ายกับการออกแบบแอร์ฟอร์ซวันของไนกี แต่แทนที่ตราไนกีด้วยตราเบปสตาด้านข้าง เขาลาออกจากแบรนด์ของตัวเองในปี 2013 สองปีหลังแบรนด์ถูกซื้อโดยเครือบริษัทสัญชาติฮ่องกง

ในปี 2020 หลุยส์ วิตตองร่วมมือกับนิโกและเวอร์จิล อาบโลออกแบบคอลเลกชั่นแคปซูลพิเศษภายใต้ชื่อ Louis Vuitton x NIGO® Capsule

 อาชีพทางดนตรี 
นิโกมีความเกี่ยวข้องกับแรปเปอร์ชื่อดังอย่างคานเย เวสต์ และ ฟาร์เรลล์ วิลเลียมส์ และเป็นดีเจประจำวงดนตรีฮิปฮอป เทริยากิบอยซ์ และเป็นเจ้าของค่ายดนตรี BAPE Sounds นอกจากนี้เขาเป็นผู้จัดรายการทางช่องเอ็มทีวี เจแปน ภายใต้ชื่อรายการ นิโกลเดินอาย (Nigoldeneye)
# มวลแผ่นดิน
มวลแผ่นดิน  เป็นภูมิภาคหรือพื้นที่ของแผ่นดินขนาดใหญ่ คำนี้มักใช้กับแผ่นดินที่ล้อมรอบไปด้วยมหาสมุทรหรือทะเล เช่นทวีปหรือเกาะขนาดใหญ่Continental shelf limits

ในสาขาธรณีวิทยา มวลแผ่นดินเป็นส่วนหนึ่งของเปลือกโลกภาคพื้นทวีปที่อยู่เหนือระดับน้ำทะเล

ดูเพิ่ม
ชายแดนระหว่างทวีปบนโลก
ปฏิทัศน์แนวชายฝั่ง (Coastline paradox)
ธรณีสัณฐาน
รายชื่อทวีป
รายชื่อธรณีสัณฐาน
แผ่นดินใหญ่
อนุทวีป
มหาทวีป
# อาสนวิหารนักบุญซาร์กิส (เตหะราน)
อาสนวิหารนักบุญซาร์กิส (, ,) เป็นโบสถ์นิกายอาร์มีเนียนอะพอสทอลิกในเตหะราน ประเทศอิหร่านکلیسای سرکیس مقدس تهران،کلیساهای تاریخی ایران،درگاه کویر، معماری و بناها  [Church of the Holy Sarkis of Tehran, Historical Churches of Iran, Desert Harbor, Architecture and buildings]. ก่อสร้างเสร็จเมื่อปี 1970 และตั้งชื่อตามนักบุญเซอร์เกียส สร้างขึ้นเพื่อเป็นอาสนวิหารของมุขมณฑลอาร์มีเนียแห่งเตหะรานในอิหร่าน

 อนุสรณ์สถานการฆ่าล้างเผ่าพันธุ์ชาวอาร์มีเนียที่เตหะราน 
thumb|left|อนุสรณ์สถานเมื่อปี 2016
ในสวนของอาสนวิหารเป็นที่ตั้งของอนุสรณ์สถานการฆ่าล้างเผ่าพันธุ์ชาวอาร์มีเนีย สร้างขึ้นจากหินอ่อนสีขาว มีความสูง 3.50 เมตร จารึกด้วยอักษรในภาษาเปอร์เซียและอาร์มีเนีย ลงวันที่ 24 เมษายน 1915 อนุสรณ์เปิดในวันที่ 24 เมษายน 1973 ซึ่งครบรอบ 58 ปีของเหตุการณ์Edward Harutonian. Armenian Genocide Memorial, 2014.
# กอปนิค
กอปนิค (, ;)Russian plural гопники (gopniki), also гопота (gopota), and гопари (gopari).  https://www.youtube.com/watch?v=y90yaLFoYoA  เป็นสมาชิกของวัฒนธรรมย่อยในรัสเซีย ยูเครน เบลารุส และอดีตรัฐโซเวียต หมายถึงชายหนุ่มจากภูมิหลังชนชั้นแรงงานซึ่งมักอาศัยอยู่ในย่านชานเมืองของรัสเซียBeiträge der Europäischen Slavistischen Linguistik (POLYSLAV).,  https://www.youtube.com/watch?v=y90yaLFoYoA   Volume 8, 2005, , p. 237  และมาจากครอบครัวที่ยากจนและมีการศึกษาต่ำ คำเรียกคนกลุ่มนี้ในรูปสตรีคือ กอปนิตซา (gopnitsa) และคำเรียกในรูปกลุ่มคนคือ โกโปตา (gopota) วัฒนธรรมย่อยกอปนิคมีรากฐานมาตั้งแต่ช่วงปลายชองจักรวรรดิรัสเซียและพัฒนาขึ้นในศตวรรษที่ 20 ในหลายเมืองของสหภาพโซเวียต ในช่วงปลายทศวรรษ 2010s วัฒนธรรมย่อยกลุ่มนี้เริ่มเลือนหายไป ใขขณะที่ยังคงเหลือในรูปแบบของแกงก์ในประเทศสลาวิกและบอลติก

ศัพทมูล
เป็นไปได้สูงว่ากอปนิคมาจากคำสแลงภาษารัสเซียที่ใชเรียกขโมยตามท้องถนน: กอป-ซตอป (gop-stop)

ภาพเหมารวม
กอปนิคมักปรากฏนั่งยองแบบสลาฟแบบส้นเท้าติดพื้นใน "ท่าคอร์ท" (in court; на кортах, na kortakh) หรือ "ทำท่าปู" (doing the crab; на крабе, na krabe) กันเป็นกลุ่มอยู่ด้านนอกแฟลทหรือโรงเรียน เชื่อกันว่าเกิดจากพฤติกรรมการเรียนรู้ที่จะไม่นั่งบนพื้นที่หนาวเย็นของรัสเซีย กอปนิคมีแนวโน้มที่จะเสพติดสารและแอลกอฮอล์ รวมถึงมีส่วนร่วมในอาชญากรรมและแกงก์นักเลงХанипов Р. «Гопники» – значение понятия, и элементы репрезентации субкультуры «гопников» в России // "Social Identities in Transforming Societies" ภาพเหมารวมของกอปนิคนิยมสวมแทร็กสูท โดยเฉพาะอาดิดาส และดื่มเหล้าหรือเสพสารเสพติด
# คิวอะนอน
ธงคิวอะนอนในการชุมนุมที่รัฐเวอร์จิเนียปี2020
คิวอะนอน  หรือเรียกสั้น ๆ ว่า คิว เป็นทฤษฎีสมคบคิดอเมริกันขวาจัดที่ได้พิสูจน์ว่าเป็นเท็จและทำลายความน่าเชื่อถือไปแล้ว ทฤษฎีอ้างว่ามีกลุ่มคนบูชาซาตาน 
 
 
 
 
 
  ที่กินคน และใคร่เด็ก ผู้ทำมิจฉาชีพเป็นการค้าเด็กทางเพศในระดับโลกและวางแผนทำร้ายอดีตประธานาธิบดีสหรัฐคือ ดอนัลด์ ทรัมป์เมื่อเขายังดำรงตำแหน่งเป็นประธานาธิบดี สื่อมักจะจัดกลุ่มนี้ว่าเป็นลัทธิลัทธิหนึ่ง

ผู้เชื่อในทฤษฎีสมคบคิดคิวอะนอนระบุว่าทรัมป์กำลังต่อสู้กับแผนการลับของพวกใคร่เด็กอยู่อย่างลับ ๆ และจะจัดการจับกุมครั้งใหญ่และลงโทษสมาชิกของแผนการลับหลายพันคนในวันที่เรียกว่า "the Storm" หรือ "the Event" ผู้สนับสนุนคิวอะนอนระบุรายชื่อสมาชิกผู้ใคร่เด็กของแผนลับนี้ ซึ่งมีทั้งนักการเมืองจากพรรคเดโมแครต, นักแสดงฮอลลีวูด, สมาชิกรัฐบาลระดับสูง, นักธุรกิจมหาเศรษฐี และผู้เชี่ยวชาญทางการแพทย์ คิวอะนอนยังอ้างว่าทรัมป์ได้กระตุ้นเรื่องพิพาทกรณีการแทรกแซงการเลือกตั้งสหรัฐในปี 2016 โดยรัสเซีย เพื่อชักชวนรอเบิร์ท มูลเลอร์ มาเข้าร่วมกับเขาในการเปิดโปงขบวนการค้ามนุษย์ และเพื่อป้องกันการรัฐประหารจากบารัก โอบามา ฮิลลารี คลินตัน และ จอร์จ โซรอส มีการบรรยายว่าคิวอะนอนมีลักษณะต้านยิวหรือมีรากมาจากแนวคิดต้านยิว เนื่องจากทฤษฎีพุ่งเป้าไปที่โซรอส นักธุรกิจชาวยิวและจากทฤษฎีสมคบคิดเกี่ยวกับตระกูลรอธส์ไชลด์ ซึ่งเป็นเป้าหมายขาประจำของกลุ่มต้านยิว ทฤษฎีสมคบคิดของคิวอะนอนถูกเผยแพร่ออกไปอีกโดยสื่อภายใต้การควบคุมของรัฐบาลจีนและรัสเซีย, เกรียนบนโลกอินเทอร์เน็ต และอีปอคมีเดียกรุ๊ป สื่อขวาจัดที่เกี่ยวข้องกับลัทธิฝ่าหลุนกง

ถึงแม้ว่าทฤษฎีสมคบคิดของคิวอะนอนจะมีที่มาจากทฤษฎีสมคบคิดเก่า ๆ หลายชิ้นรวมกัน โพสต์แรกของ "Q" ถูกโพสต์ในเดือนตุลาคม 2017 บนเว็บไซต์กระทู้ภาพนิรนาม โฟร์แชน ผู้ใช้ชื่อ Q อ้างว่าตนเป็นเจ้าหน้าที่ระดับสูงของรัฐที่มี "Q clearance" ซึ่งสามารถเข้าถึงข้อมูลลับของรัฐบาลภายใต้การนำของทรัมป์ และข้อมูลลับของฝั่งตรงข้ามทางการเมือง ต่อมา Q ย้ายไปยังเอทแชน ซึ่งต่อมากลายเป็นบ้านออนไลน์ของกลุ่มคิวอะนอน

 เชิงอรรถ
# แอนทีโซเชียลโซเชียลคลับ
แอนทีโซเชียลโซเชียลคลับ (หรือบางทีเขียนเป็น ASSC และ AntiSocialSocialClub) เป็นแบรนด์แฟชั่นสตรีทแวร์ก่อตั้งโดยนีค เลิร์ค (Neek Lurk)Neek Lurk: Manic Depressive, Sadistic, Masochist: A one-on-one exclusive interview with the eccentric founder of Anti Social Social Club Hypebeast, Madrell Stinney, December 7, 2015How Neek Lurk Made Money from Melancholia: The Anti Social Social Club founder on building fortmite hype through negativity  TIERNEY FINSTER, Vice Media, March 30, 2016 อดีตผู้จัดการฝ่ายการตลาดสังคมของสตุสซีNeek Lurk Talks Founding Anti Social Social Club in New Interview Jake Boyer, Highsnobiety, August 9, 2016

แบรนด์เคยผลิตสินค้าร่วมกับแรนด์อื่น ๆ เช่น อะเบทธิงเอพ,A BATHING APE® X ANTI SOCIAL SOCIAL CLUB  bape.com ริโมวา, โดเวอร์สตรีทมาร์เก็ต,A New Anti Social Social Club x Dover Street Market Capsule Is Dropping This Friday Graeme Campbell, Highsnobiety, October 4, 2017 เพลย์บอย,Anti Social Social Club Taps ‘Playboy’ for Exclusive Capsule Renz Ofiaza, Highsnobiety, September 18, 2017ANTI SOCIAL SOCIAL CLUB & PLAYBOY ARE RELEASING A CAPSULE  Corey Fuller, Flaunt September 19, 2017 เฮลโลคิตตี,Anti Social Social Club's FW18 Drop Includes a Hello Kitty Collab Highsnobiety, August 18, 2018 ฮอทวีลส์,ASSC x HOTWHEELS collaboration Hypebeast,  November 23, 2019 ดีเอชแอล และ ฟอร์มูลาวัน

ประวัติ

แอนทีโซเชียลโซเชียลคลับก่อตั้งขึ้นในปี 2015 ผ่านทางทวิตเตอร์ โดยในแต่ละปีปล่อยสินค้าภายใต้คอลเลคชั่นต่าง ๆ ในจำนวนจำกัด แรงบันดาลใจในการก่อตั้งแบรนด์นี้ของผู้ก่อตั้งมาจากสุขภาพจิตที่มีปัญหาของเลิร์คตั้งแต่อายุ 27 ปี เลิร์คใช้แบรนด์ของเขาเพื่อเป็นที่ปลอดปล่อยอารมณ์ซึมเศร้า โดยมีสินค้าชิ้นแรกเป็นหมวกธรรมดา ๆ ที่มีตราของแบรนด์อยู่ข้าง ๆ ไม่นานหลังก่อตั้ง แอนทีโซเชียลโซเชียลคลับกลายเป็นแบรนด์ที่เป็นที่นิยม บุคคลมีชื่อเสียงจำนวนมากสวมใส่สินค้าของแอนทีโซเชียลโซเชียลคลับ เช่น คานเย เวสต์, บีทีเอส และ คิม คาร์เดเชียน

ดูเพิ่ม
อะเบทธิงเอพ
บิลเลียนแนร์บอยส์คลับ
เวอร์จิล แอบโล
โอวีโอ
เดอะฮันเร็ดส์
เฟรชไจฟ์
สตูสซี
ไฮส์โนบีที
# จอร์จ (หมา)
จอร์จ (ตาย 29 เมษายน ค.ศ. 2007) เป็นสุนัขในเมืองมานาเอีย ทารานากิ ประเทศนิวซีแลนด์ เป็นที่รู้จักจากการช่วยเด็ก ๆ ให้รอดพ้นจากการโจมตีของพิตบูลล์ วีรกรรมของมันถูกลือไปทั่วโลก ทำให้มันได้รับรางวัลจากทั้งในนิวซีแลนด์ และสหราชอาณาจักร

ชีวประวัติ
จอร์จเป็นสุนัขพันธุ์แจ็ครัสเซลล์เทอร์เรีย ที่มีสภาวะทางหัวใจ มันอาศัยอยู่กับ นายอลัน เกย์ ในเมืองมานาเอีย ทารานากิ ประเทศนิวซีแลนด์ มันเกิดใน ค.ศ 1997 หรือ 1998 ในตอนแรกมันอาศัยอยู่กับเพื่อนบ้านของนายอลัน แต่ต่อมาพวกเขาต้องย้ายออกจึงเสนอมันให้กับนายอลัน ด้วยเหตุผลที่ว่า "มันอยู่ที่นี่มานานมาก"

วีรกรรม
ในวันที่ 29 เมษายน ค.ศ. 2007 เดอะ ซิดนีย์ มอนิง เฮอเริล และ เดอะ นิวซีแลนด์ เฮอเริล รายงานว่า ในขณะที่เด็กห้าคนกำลังเดินกลับบ้าน จู่ ๆ ถูกสุนัขสายพันธุ์พิตบูลล์สองตัวกระโจนเข้ามาทำร้าย เจ้าจอร์จจึงกระโดดเข้ามาปกป้องเด็ก ๆ และถูกรุมกัดจนอาการสาหัส สัตวแพทย์เสนอให้เกย์ตัดสินใจการุณยฆาตเจ้าจอร์จ เกย์จึงตกลงอย่างไม่เต็มใจเท่าไหร่นัก ทำให้เข้าต้องเสียใจกับการตัดสินใจในภายหลัง ส่วนพิตบูลล์สองตัวที่ทำให้เกิดเรื่องราวในครั้งนี้ถูกการุณยฆาต ส่วนเจ้าของของพวกมันถูกฟ้องร้องจากการ "เป็นเจ้าของสุนัขที่อันตรายและไม่สามารถควบคุมได้" 6 เดือนต่อมา สแตรตเฟิร์ด เพรส รายงานว่า จอร์จปะทะพิตบูลล์ เพื่อปกป้องเด็กสามคน ในเดือนกุมภาพันธ์ 2009 สกาย นิวส์ รายงานว่า จอร์จอายุ 14 ปีเผชิญหน้ากับพิตบูลล์สองตัวเพื่อปกป้องเด็ก 5 คนที่อายุระหว่าง 3–12 ปี

ผลที่ตามมาคือ จอร์จได้รับการยกย่อง และ ระลึกถึงความกล้าหาญ และความเสียสละของมัน 	
RNZSPCAมอบเหรียญกล้าหาญให้กับจอร์จทำให้มันเป็นสุนัขตัวแรกในรอบ 17 ปีแถมยังเป็นสุนัขตัวแรกที่ไม่ใช่สุนัขตำรวจ เกย์ได้รับเหรียญของจอร์จที่โรงเรียนของเด็ก ๆ เจอร์เรล ฮัดแมน อดีตนาวิกโยธินสหรัฐที่เคยรบในสงครามเวียดนามรู้สึกประทับใจการกระทำของจอร์จมาก เขากล่าวกับ ทารานากิ เฮอเริล ว่าเข้าจะมอบหนึ่งในสามเพอร์เพิลฮาร์ตให้กับเกย์ ในฤดูใบไม้ผลิ ค.ศ. 2007 รูปปั้นทองสัมฤทธิ์ของจอร์จแสดงขึ้นที่เมืองมานาเอีย รูปปั้นนี้เป็นผลงานของฟริตจ็อฟ แฮนซัน ในปี 2009 PDSA องค์กรคุ้มครองและช่วยเหลือสัตว์ของอังกฤษได้มอบ เหรีญทองพีดีเอสเอ ให้กับจอร์จ ซึ่งเหรียญนี้มีค่าเทียบเท่ากับเหรียญจอร์จ ครอสส์ โดยมีอนานด์ แซตเตียนันด์ ผู้สำเร็จราชการนิวซีแลนด์ในขณะนั้นเป็นผู้คล้องเหรีญทองพีดีเอสเอบนรูปปั้นของจอร์จ
# สตูซี
สตูซี  เป็นแบรนด์สินค้าและบริษัทเอกชนสัญชาติอเมริกัน เปิดตัวครั้งแรกในต้นคริสต์ทศวรรษ 1980 โดยชอว์น สตูซี (Shawn Stussy) เริ่มแรกสตูซีออกแบบสินค้าโดยสอดรับกับวัฒนธรรมย่อยเซิฟร์ฟแวร์ที่มีที่มาจากออเรนจ์เคาน์ที แต่ต่อมาได้พัฒนาเป็นสินค้าเพื่อวัฒนธรรมย่อยสเกตบอร์ดและฮิปฮอปแทนจนถึงปัจจุบัน

ประวัติ

ชอว์น สตูซี (เกิดปี 1954) เป็นผู้ผลิตเซิร์ฟบอร์ดชาวแคลิฟอร์เนียLara Chan-Baker Interview: Shawn Stussy Acclaim magazine โลโก้ซึ่งเป็นเอกลักษณ์ของแบรนด์เริ่มมีขึ้นในทศวรรษ 1980s จากการขีดเขียนนามสกุลของชอว์นบนบอร์ดทำมือด้วยมาร์กเกอร์อย่างง่าย ๆ จากนั้นมา เขาเริ่มใช้ตรานั้นบนเสื้อผ้า กางเกงขาสั้น และหมวก ขายจากหลังรถของเขาในย่านลากูนาบีช ของแคลิฟอร์เนีย ลายเซ็นของเขาได้มาจากของลุงของเขาจาน สตูซี (Jan Stussy) รูปแบบตัวอักษร "S" แบบมีสไตล์ที่เป็นที่นิยมมากในทศวรรษ 90s ที่เรียกว่า "คูลเอส" มักถูกนำมาเกี่ยวข้องกับแบรนด์ ในขณะที่ความเป็นจริงไม่เกี่ยวข้องกันเลย
 
ในปี 1984 สตูซีและเพื่อนของเขา แฟรงค์ ซินาทรา จูเนียร์ (Frank Sinatra Jr.) (ไม่เกี่ยวข้องกับนักร้องแจ๊ส แฟรงค์ ซินาทรา) ได้ร่วมหุ้นกันเพื่อขายเครื่องแต่งกาย บริษัทขยายไปยังยุโรปในปี 1988, เปิดตัวร้านบูทีคในย่านโซโฮของนิวยอร์ก และเปิดตัวสาขาอีกจำนวนมากในทศวรรษ 1990s มูลค่าของแบรนด์พุ่งสูงถึง $17 ล้าน ในปี 1991 และ $20 ล้าน ในปี 1992 ปัจจุบันสตูซีเป็นแบรนด์สินค้าสไตล์แคลิฟอร์เนียที่มีชื่อเสียงและวางขายทั่วโลกด้วยมูลค่าที่ค่อนข้างสูง ในต่างประเทศมักมีจำหน่ายในร้านค้าแฟชั่นนานาชาติระดับไฮเอนด์เท่านั้น

ในปี 1996 สตูซีลาออกจากการเป็นประธานบริษัท และซินาทราซื้อหุ้นของสตูซี โดยตระกูลซินาทรายังคงเป็นผู้ถือหุ้นหลักของบริษัท (ข้อมูลจากปี 2017)

รูปแบบ

ความสำเร็จช่วงต้นของแบรนด์เกี่ยวข้องกับการเกิดความนิยมขึ้นของวัฒนธรรมย่อยฮิปฮอป และ สเกตบอร์ด/เซิร์ฟ แบรนด์ยังเคยผสมผสานวัฒนธรรมย่อยอย่างพังก์และอื่น ๆ  ในปัจจุบัน รูปแบบของสตูซีมักเกี่ยวข้องกับวัฒนธรรมย่อยสเกตบอร์ดและสตรีทแฟชั่น
# คริสตจักรอัครทูตอาร์มีเนีย
คริสตจักรอัครทูตอาร์มีเนีย  เป็นคริสตจักรประจำชาติของชาวอาร์มีเนีย คริสตจักรอาร์มีเนียเป็นจารีตย่อยหนึ่งของออเรียนทัลออร์ทอดอกซ์ และเป็นหนึ่งในสถาบันทางศาสนาคริสต์ที่เก่าแก่ที่สุด โดยมีราชอาณาจักรอาร์มีเนียโบราณเป็นรัฐแรกที่ถือศาสนาคริสต์เป็นศาสนาประจำชาติภายใต้รัชสมัยของกษัตริย์ทิริดาเตสที่สาม แห่งราชวงศ์อาซาชิด ในต้นศตวรรษที่สี่. Estimated dates vary from 284 to 314. Garsoïan (op.cit. p. 82), following the research of Ananian, favours the latter.

ชื่ออื่น ๆ ของคริสตจักรได้แก่ คริสตจักรออาร์มีเนียนออร์ทอดอกซ์ (Armenian Orthodox Church) และ คริสตจักรเกรเกอรีอาร์มีเนีย (Armenian Gregorian Church) และในบางครั้งอาจปรากฏเรียกสั้น ๆ ว่า คริสตจักรอาร์มีเนีย (Armenian Church)

 หมายเหตุ